فیض محمد ځلاند
ډاکټر فیض محمد ځلاند یاهم استاد فیض محمد ځلاند پياوړی شاعر او لیکوال د محمد الله خان زوی دی چې په ۱۹۷۹ زیږدیز کال د اګست په ۳۰مه نیټه د پکتیکا ولایت مټاخان ولسوالۍ په ښور کچه سیمه کې زیږېدلی دی. زدهکړې: ډا کټر فیض محمد ځلاند په ۱۹۹۶زیږدیز کال کې له دولسم ټولګي نه دفراغت سند تر لاس کړ. په ۲۰۰۳ زیږدیز کال کې یې د افغان پوهنتون له طب پوهنځي نه دبریالیتوب سند واخېست. په ۲۰۰۶ زیږدیز کال یې د بهرنیو چارو وزارت د دېپلوماسۍ له انسټیټيوټ نه دیپلومه ترلاسه کړه. په ۲۰۰۹ زیږدیز کال کې یې دالمان په هیواد کې د ښه حکومتولي په څانګه کې له ایرفورټ پوهنتون نه یوکلنه د یپلومه ترلاسه کړه. په ۲۰۱۱ زیږدیز کال کې یې دالمان په هیواد کې له ویلي برانډت پوهنتون نه د عامه پالیسۍ او نړیوالو اړیکو په څانګه کې د ماسټري بری لیک واخېست. لنډ مهالې زدهکړي: ډاکټر فیض محمد ځلاند د خپلو لوړو زده کړو تر څنګ لنډمهالې زدهکړې هم تر سره کړې دي چې لاندې په لنډ ډول ترې یادونه کیږي: په ۲۰۰۶ زیږدیز کال کې د نړیوالې اړیکې او اقتصاد په برخه کې زدهکړې. دسویستذرلنډ هېواد ، جینوا. په ۲۰۰۸ زیږدیز کال کې دبومیاګلوي لیډر شیپ په برخه کې زدهکړې، دترکیې هېواد، استانبول. په ۲۰۱۵ زیږدیز کال کې د استاذۍ مهارتونه په برخه کې زده کړې، دهندوستان هېواد، نوی ډیلی. دندې: له څخه تر ۲۰۰۸ پورې د بهرنیو چارو د وزارت د دیپلماسۍ، کونسلۍ، ارشیف په څانګو کې دندې لرلې دي، په ۲۰۰۶ کې د بهرنیو چارو د وزارت لخوا د یوې میاشتنې دندې به پار سویس، جینوا ته وساتلی شو چې هلته یې د ګران استازولي په نړیوالو غونډو کې ترسره کړه. له ۲۰۰۹ زیږدیز کال نه تر ۲۰۱۱زیږدیز کاله پورې په ایر فورټپوهنتون کې د استاد په توګه یې دنده ترسره کړې ده چې هلته یې د دولت جوړونې په څانګه کې درس ورکاوه. ه ۲۰۱۱ نه تر ۲۰۱۲ زیږدیز کال پورې یې په بون الماني پوهنتون کې د تحقیق په څانګه کې کار کړی دی. دا مهال د کابل پوهنتون د اداره او پالېسۍ په پوهنځي کې داستاد دنده تر سره کوي. اثار ډاکټر فیض محمد ځلاند د دې ترڅنګ چې یو پیاوړی پښتون شاعر دی او په دې برخه کې یې څلور شعري ټولګي خپرې شوې دي، پوهنیز کتابونه یې هم په پښتو ژبه لورولي دي. د ډاکټر ځلاند خپاره شوي او ناخپاره اثار په لاندې ډول دي. شعري خپاره شوي اثار اسره ۲۰۰۴ ته جانان راته هرڅه یې ۲۰۰۸ بې څیرې لکه حباب درته ولاړ یم ۲۰۱۴ نثري اثا ارواپوهنه لیډرشپ پاکستان د ګړنګ پر غاړه ژباړه له طالبانو وروسته دولت جوړنه په افغانستان کې ژباړه د اوښکو ډنډونه ـ لنډې کیسې ناچاپ اثار د چیپټر په توګه تدریسې کتابونه: د ادارې تیوریانې سیمیزه حکومتواله حکومتواله اداري اصلاحات د تحقیق میتودونه د ځلاند مشاهده ـ سیاسي مقالې تړلې لیکنې سرچینې